Mr Price ontken hy stel belang in Jet of Edgars | Netwerk24
Deur Nellie Brand-Jonker 29 Mei 2020 13:07
MRP se winkel in die Gateway-winkelsentrum in Gateway, Durban.
Daar is onlangs bespiegel dat dit die rede kan wees hoekom die groep aandele wil uitreik om kapitaal in te samel.
Mr Price-groep het op 20 Mei aangekondig hy wil magtiging van sy aandeelhouers kry om aandele uit te reik.
Die groep sê dis vir bates wat teen aantreklike waardasies in die huidige omgewing beskikbaar kan word, asook om sy bestaande ondernemings en nuwe konsepte wat begin is, uit te brei.
"Daar was bespiegeling in die mark dat die groep die kettingwinkelgroep Jet, van Edcon, as 'n moontlik teiken vir 'n verkryging beskou.
"Die maatskappy is nie van voorneme om Edcon, gedeeltelik of in geheel, te koop nie."
Die maatskappy sê sy vereistes vir 'n potensiële verkryging is duidelik uit sy geskiedenis en is al voorheen met aandeelhouers gekommunikeer. Hy het nie weer uitgewei daaroor nie.
Die groep het bygevoeg sy huidige kontantbronne en skuldvry balansstaat verskaf genoeg ondersteuning vir die bestaande bedrywighede, insluitende potensiële ontwrigting wat op mediumtermyn kan ontstaan as gevolg van die Covid-19-pandemie.
Meer oor: Jet | Edcon | Mrp | Edgars | Mr Price | Covid-19 | Wins | Klerewinkel | Kleregroep | Resultate | Maatskappye